# אל קפונה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
תמונה:CaponeMugShot.jpg
אל קפונה בתמונת המעצר של ה-FBI, משנת 1931

אל קפונה (17 בינואר 1899 - 25 בינואר 1947) - מראשי המאפיה (הפשע המאורגן) בארצות הברית בשנות העשרים והשלושים של המאה ה-20. עיסוקו המוצהר היה סוחר רהיטים משומשים. נולד בברוקלין (בעיר ניו-יורק) בשם המלא Alphonse Gabriel Capone, ופיתח את קריירת הפשע שלו בשיקגו. בשנות העשרים הפך ליעד מרכזי של ה-FBI. בשנת 1931 נעצר, הואשם והורשע בהעלמות מס הכנסה, ונידון לעשר שנות מאסר.

אל קפונה

קפונה נולד לזוג הורים שהיגרו מאיטליה בשנת 1894. אביו גבריאל היה ספר מאזור העיר נאפולי, ואימו תרזה הייתה תופרת מאזור סלרנו. לזוג נולדו שבעה בנים ושתי בנות:

- האח הבכור וינצ'נצו (ג'יימס) (1892 - 1952) - עבד בקרקס, ושירת כקצין זוטר בצבא האמריקני במלחמת העולם הראשונה. בהמשך שינה את שמו לריצ'רד הארט, התגייס למשטרה ושירת כמרשל במדינת נברסקה.
- רפאל (ראלף) (1894 - 1974) - עבד כעוזרו של אחיו הצעיר אל בשיקגו.
- סלבטורה (פרנק) (1895 - 1924) עבד כנציג של אל, ונורה למוות על ידי שוטרים מקומיים.
- ארמיניו (ג'ון) (נולד 1901) - ריצה תקופות מאסר בגין עבירות קטנות, ושינה את שם משפחתו ל"מרטין".
- אומברטו (אלברט) (1906 - 1980) - עבד בעיתון המקומי שהיה בבעלות אחיו אל. בשנת 1942 שינה את שם משפחתו ל"ריולה".
- אמדאו (מתיו) (1908 - 1967) - היה בעל באר.
- האחיות הקטנות: רוז ומפלדה.

אל עסק בפשע מגיל צעיר, והיה חבר בשתי כנופיות נוער שפעלו בברוקלין. בגיל 14 עזב את בית הספר התיכון, והחל לעבוד בעבודות מזדמנות. בהמשך הצטרף לכנופיית הפשע של פרנקי ייל, ועבד כברמן וכשומר במועדון של ייל. לאחר שגילה עניין רומנטי באחותו של חבר הכנופייה פרנק גלוצ'יו, האחרון חתך אותו בפניו - והעניק לו את הכינוי "פני צלקת" (Scarface).

בשנת 1918 התחתן עם מיי קולין (ממוצא אירי), ובאותה שנה נולד בנם אלברט (סוני). בשנת 1919 עברו לגור בלונג איילנד, ואל החל לבצע מעשי רצח בהוראת ייל. באותה שנה נקלע לסכסוך עם כנופייה יריבה, וייל שלח אותו לשיקגו כדי שיירגע.

## [עריכה] הפעילות בשיקגו

קפונה קיבל תפקיד זוטר בארגון הפשע של ג'וני טוריו, אך טוריו זיהה את כישוריו וקידם אותו במהירות. בשנת 1922 קפונה מונה לסגנו של טוריו, והופקד על מרבית עסקי ההימורים, האלכוהול והזנות של שיקגו.

לאחר שעבריינים יריבים ניסו להתנקש בחייו של טוריו ופצעו אותו באורח קשה, הוא חזר לאיטליה והוריש את עסקיו לקפונה. במהלך תקופת היובש קפונה שלט בעולם התחתון של שיקגו, וניהל מאבקים אלימים נגד קבוצות יריבות. קפונה התחמק ממעצר בזכות איום על עדים, ומתן שוחד לבכירים רבים בכוחות הביטחון ובעירייה - לרבות ראש העיר ויליאם תומפסון. מעריכים כי הארגון של קפונה הרוויח בשנות השיא כ-100 מיליון דולר בשנה - סכום אגדי באותה תקופה.

בשנת 1928 קפונה ניסה לחסל את יריבו העיקרי, באגס מורן. באירוע שנודע בשם "טבח יום ולנטיין" חוסלו שבעה מאנשיו של מורן, בעת שערכו פגישת עבודה. מורן עצמו ניצל, כי איחר להגיע לפגישה.

## [עריכה] המעצר

חוקי מיסים חדשים שנחקקו בשנת 1927, איפשרו לממשלת ארצות הברית להאשים את קפונה בהעלמת מס הכנסה. במקביל לחקירת המס שניהל פרנק וילסון, הוקם צוות בראשות סוכן משרד האוצר אליוט נס - שעסק בהפרות של חוק היובש. צוות המיסים הצליח לתפוס קבלות שקשרו את קפונה לעסקי הימורים בלתי חוקיים ולהעלמת מס הכנסה.

קפונה נעצר והועמד למשפט בשנת 1931. הוא הודה באשמה בתקווה לזכות בעיסקת טיעון, אך השופט דחה אפשרות כזו. אנשיו של קפונה ניסו לשחד ולאיים על המושבעים, אך נכשלו. הוא הורשע בחמישה סעיפי אישום (מתוך 23), ונידון לעשר שנות מאסר.

ב-4 במאי 1932 החל לרצות את עונשו בכלא באטלנטה, אך באוגוסט 1934 הועבר לכלא השמור באלקטרז, במטרה למנוע ממנו להמשיך לנהל את עסקיו. באלקטרז הוצבה עליו שמירה צמודה, ונמנע ממנו כל מגע עם העולם החיצון. בעקבות ביטול חוק היובש, עסקיו של קפונה התמוטטו. הוא מת בשנת 1947, בעיר מיאמי ביץ' שבפלורידה.

בהוליווד מרבים לציין את קאפונה כאב-טיפוס של המאפיונר האיטלקי. סרטים רבים נעשו אודותיו, שהמפורסם ביניהם הוא הבלתי משוחדים, בכיכובם של קווין קוסטנר, רוברט דה נירו, שון קונרי ואנדי גרסיה.

מקור: http://he.wikipedia.org../../../%D7%90/%D7%9C/_/%D7%90%D7%9C_%D7%A7%D7%A4%D7%95%D7%A0%D7%94.html

קטגוריות: המאפיה | פושעים פליליים אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Žemaitėška
- Български
- Bosanski
- Català
- Česky
- Cymraeg
- Dansk
- Deutsch
- Esperanto
- Español
- Euskara
- Suomi
- Français
- Hrvatski
- Magyar
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Slovenščina
- Shqip
- Svenska
- Türkçe